Saya mau tau Korpus dari Bahasa Quenya. Jelaskan dalam bahasa melayu

Puisi "Namárië" ialah karya terpanjang Quenya yang ditemui dalam The Lord of the Rings, namun ayat pertama dalam Quenya diucapkan oleh Hobbit; iaitu ucapan Frodo kepada Bunian: elen síla lúmenn' omentielvo . Contoh lain termasuk kata-kata Elendil yang diucapkan apabila sampai ke Middle-earth, dan diulangi oleh Aragorn semasa pertabalannya: Et Eärello Endorenna utúlien. Sinomë maruvan ar Hildinyar tenn' Ambar-metta! "Dari Laut Besar ke Bumi Tengah Aku datang. Di tempat ini Aku akan tinggal, dan ahli waris-Ku, hingga ke akhir dunia!" Ucapan Treebeard kepada Celeborn dan Galadriel juga dituturkan dalam Quenya: A vanimar, vanimálion nostari "Wahai yang cantik, ibu bapa kepada anak-anak yang cantik". Serpihan lain ialah jeritan Sam apabila dia menggunakan botol kecil Galadriel terhadap Shelob: Aiya Eärendil Elenion Ancalima! "Salam Eärendil, bintang paling terang!" Dan dalam The Silmarillion, frasa Utúlie'n aurë! Aiya Eldalië ar Atanatári, utúlie'n aurë! "Harinya telah tiba! Lihatlah, umat Eldar dan Bapa Manusia, harinya telah tiba!", teriak Fingon sebelum Pertempuran Air Mata Tak Terbilang.

Puisi Quenya lain yang dituturkan oleh Tolkien secara terbuka tetapi tidak pernah diterbitkan sepanjang hayatnya ialah Oilima Markirya ("Bahtera Yang Terakhir"), Nieninqe, dan Earendel dalam syarahannya A Secret Vice, dan diterbitkan pada tahun 1983 dalam The Monsters and the Critics. Serpihan salah puisi "Narqelion" yang ditulis dalam Quenya awal atau Elfin antara November 1915 dan Mac 1916, telah diterbitkan oleh Humphrey Carpenter dalam Biografinya. Faksimili keseluruhan puisi diterbitkan hanya pada tahun 1999.